На основу тачке 5. а у вези са тачкама 1., 2. и 3.Одлуке о распуштању Скупштине општине Владичин Хан и образовању Привременог органа општине Владичин Хан („Службени гласник РС“ број 94/2023), члана 51. Закона о локалној самоуправи („Службени гласник РС“ број 129/2007,83/14-др. закон, 101/2016 – др.закон и 47/2018 и 111/21-др закон), и члана 81**.** Статута општине Владичин Хан („Службени гласник Града Врања“ број 4/19 и 28/22), Привремени орган општине Владичин Хан, на седници одржаној дана 31.10.2023. године, донео је

**Р Е Ш Е Њ Е**

**О ПРЕСТАНКУ ДУЖНОСТИ ПРЕДСЕДНИКА ОПШТИНЕ ВЛАДИЧИН ХАН**

**I**

Горану Младеновићу,дипломираном економисти из Владичиног Хана,престаје дужност председника општине Владичин Хан, дана 30.10.2023. године, због распуштања Скупштине општине Владичин Хан.

**II**

Ово Решење објавити у „Службеном гласнику града Врања“.

**О б р а з л о ж е њ е**

Правни основ за доношење решења садржан је у одредбаматачке 5. а у вези са тачкама1., 2. и 3.Одлуке о распуштању Скупштине општине Владичин Хан и образовању Привременог органа општине Владичин Хан („Службени гласник РС“ број 94/2023), члана 51. Закона о локалној самоуправи („Службени гласник РС“ број 129/2007,83/14-др. закон, 101/2016 – др.закон и 47/2018 и 111/21-др закон), и члана 81**.** Статута општине Владичин Хан („Службени гласник Града Врања“ број 4/19 и 28/22).

Горан Младеновић изабран је за председника општине Владичин Хан дана 23.08.2020. године, решење број 06-57/6-2/2020-I.

Одлуком о распуштању Скупштине општине Владичин Хан и образовању Привременог органа општине Владичин Хан („Службени гласник РС“ број 94/2023), коју је донела Влада Републике Србије, распуштена је Скупштина општине Владичин Хан и образован Привремени орган општине Владичин Хан.

Ова Одлука ступила је на снагу 30.10.2023. године.

Такође, Решење о именовању председника и чланова Привременог органа општине Владичин Хан ступило је на снагу даном ступања наведене Одлуке.

Чланом 5. поменуте Одлуке прописано је да Привремени орган одлучује о питањима из надлежности Скупштине општине Владичин Хан и извршних органа општине већином гласова чланова Привременог органа.

Одредбама члана 51. Закона о локалној самоуправи („Службени гласник Републике Србије“, број 129/2007, 83/2014-др. закон, 101/2016-др.закон и 47/2018) и члана 81. Владичин Хан („Службени гласник Града Врања“ број 4/19 и 28/22) прописано је да престанком мандата скупштине, престаје мандат извршних органа, с тим да они врше текуће послове из своје надлежности до ступања на дужност председника и чланова привременог органа, ако је мандат скупштини престао због распуштања скупштине.

На основу напред наведеног одлучено је као у диспозитиву Решења.

**Упутство о правном средству:** Против овог решења може се покренути управни спор пред Управним судом у Београду, у року од 30 дана од дана достављања решења. Тужба се предаје суду непосредно или преко поште.

**ПРИВРЕМЕНИ ОРГАН ОПШТИНЕ ВЛАДИЧИН ХАН**

**Број: 06-126/8/23-I**

Дана: 31.10.2023. године

**Председник Привременог органа,**

**Горан Младеновић**